

**З А П О В Е Д**



На основание чл. 25, ал. 4 от Закона за администрацията и във връзка с чл. 19 от Регламент (ЕС) 2016/589 на Европейския парламент и на Съвета от 13 април 2016 г. относно Европейска мрежа на службите по заетостта (EURES), достъп на работниците до услуги за мобилност и по-нататъшно интегриране на пазарите на труда и за изменение на регламенти (EС) № 492/2011 и (EС) № 1296/2013

**Н А Р Е Ж Д А М:**

**1.** Утвърждавам първоначален опис – таблица за кръстосано съответствие между Националната класификация на професиите и длъжностите, 2011 г. и Европейската класификация на уменията, компетенциите, квалификациите и професиите, съгласно приложението.

**2**. За целите на подаването на данни към EURES Портала за професионална мобилност от страна на Агенцията по заетостта, Р България прилага стълба с умения/компетенции, публикуван на портала на Европейската класификация на уменията, компетенциите, квалификациите и професиите <https://ec.europa.eu/esco/portal/skill>.

Контрола по изпълнението на заповедта възлагам на главния секретар.

Настоящата заповед да се доведе до знанието на изпълнителния директор на Агенцията по заетостта.

